Hei, kallis. Vabandust, et ma pole ammu sõnumit saatnud.
Me kaevasime ööpäevaringselt MSAM-i välja, et seda remondiks Rõõmuorgu viia.
Ma põhimõtteliselt magan nüüd seal.
Ei kõla hästi, aga veidral moel see aitab mind.
See aitab meil kõigil juhtunust üle saada.
Ja võime isegi taastada Popeye lennuvõime järgmise Maa stardiakna ajaks.
Ainult läheb tükk aega,
et allesjäänud varustusega piisavalt kütust teha.
Noh, ning peame leidma viisi,
kuidas üheksakesi stardiks peale mahtuda.
5 KUUD PÄRAST MAALIHET
Läheb kitsaks nagu Apollo kapslis, aga teeme ära.
Kaome siit kivikamaka pealt.
Pagana asi… - Mis nüüd?
Vabandust. Lihtsalt… Selle niru kütusegeneraatori tempoga
meil veab, kui järgmise kuu stardikuupäevaks piisavalt saame.
Kas see kiiremini ei suuda?
See pole loodud nii palju metaani töötlema.
Nagu tangiks reisilennukit limonaadipurgiga.
Aega läheb.
Ma tean. Aga kas oled viimasel ajal baasi haistnud?
Need WC-d pole nii paljude jaoks mõeldud.
Kas pärast me lahkumist enam kedagi Marsile saadetakse?
Vaevalt. Vähemalt minu eluajal mitte. - Sul on vist õigus.
Me saame vaid üritada masinat stardi ajaks valmis seada.
Just nii.
Aeg rentslisse naasta.
Kas saadan sulle midagi? - Ma juba sõin täna.
Varajane lind saab ussi kätte. - Usse meile söödetaksegi.
Ära tööga üle pinguta.
Just nii.
Olgu, mida sa oskad?
Valmis? Olgu.
Jah, sa… Hea küll.
Aina parem, Lou.
Hei, kipper. - Kuidas kütuse tootmine edeneb?
„Venib nagu tigu“, nagu on kombeks öelda.
Sarnaselt sulle.
No kuule…
Kuidas läheb?
Hei! Ma polnud lõpetanud.
Nojah, mul on vanema õigus.
TERE TULEMAST DŽUNGLISSE
Palun, põnn.
See ajab mu iiveldama. - Mu tütrepoeg peab sööma.
Täna on siis poeg?
Tead küll, kumb iganes tuleb. Edward on hea nimi nii tütrele kui pojale.
Mina kaalusin pigem midagi sellist nagu Ariella.
Ariella? Tahad, et ta hakkaks vannipalle ja patšulit müüma?
Sa vajad oma kõrges vanuses palju homöopaatilisi ravimeid.
Astronaut Baldwin. - Jah?
Sa oled mind taas vältinud.
Ning taas edutult.
Tule minu järel.
Näed? Sellepärast lennundusarste ei usaldata.
Sest nad tahavad alati halbu uudiseid tuua.
Uudiseid nagu see, et Marsi kiirgus võib lapse DNA-d kahjustada
või nõrk gravitatsioon luude arengut pärssida?
Issand, doktor. Võta rahulikult.
Võtan rahulikult siis, kui viime ta Phoenixile sünnitama.
Polnud minu idee siin hüljatud planeedil last saada.
Jah, nagu sa mulle iga päev meenutad.
Suu kinni.
Kuidas teie haaval läheb, komandör?
Jah, kreem aitas valu vastu. Tänan. - Väga hea.
Kas mõtlesite välja, kuidas MSAM-i stardi jaoks ühte oma skafandrit talle kohandada?
Tahke kest on ikka mureks, aga kaks NASA helgeimate peadega tiimi
nuputavad ööpäevaringselt. - Ehk siis lahendust pole veel leitud.
Nii palju siis NASA leidlikkusest.
130/85.
Ikka kõrgem, kui tahaksin.
Kasutage Nõukogude skafandrit. See on paindlikumast materjalist.
Jah, see võibki toimida. - Muidugi.
Aktiivsust?
Tüdruk mängib seal käsipalli või bongosid.
Kas tahad kuulda?
Isa.
KOJUTULEK
HOMMIKUST, USA
Kui Kelly Baldwin kahe kuu pärast Ameerika lemmikmarslase sünnitab…
NASA UPUB KINGITUSTESSE
…on lapsele juba elu jagu papusid kingitud.
Otsus rasedusega jätkata,
mida mõned peavad Marsi ohtlike olude tõttu poleemiliseks,
on siiski kütkestanud inimeste kujutlusvõime kogu maailmas.
Ja sellepärast tahab NASA, et laps Phoenixis sünniks?
Jah. Phoenixi pardal on Maaga sama gravitatsioon, mis…
Ja katastroofilt tähelepanu eemale juhtimiseks
söödab Wilsoni valitsus meediale palakesi Kelly Baldwini Marsi-lapse kohta.
Kas president Wilson tõesti peab meid nii naiivseks?
Teame mõlemad, et Marsi programm on fiasko olnud.
See eelnõu taastab võimude tasakaalu ja vastastikkuse kontrolli,
andes Kongressile otsese voli agentuuri eelarve üle…
Ja teile võime konkreetseid programme kuivale jätta.
Kui ma allkirjastan eelnõu, jätab Kongress Marsi programmi rahata.
Marsile ei naasta ehk enam iial ja kosmose uurimine sureb aeglaselt.
Teie nahas, proua president, mõtleksin ma kosmose asemel
järgmise aasta valimistele.
Väga liigutav, et sa mu poliitilisest tulevikust hoolid, Dick.
Kas olete näinud meie suurlinnades levivaid kodutute laagreid?
Need on täis endiseid nafta- ja gaasitöölisi, söekaevureid.
Heelium-3 ja tuumasünteesi tõttu töötuks jäänud inimesi.
Peame siin Maa peal asjad korda tegema,
enne kui triljonite eest kaugetele planeetidele patseerime.
Kosmoseprogramm parandab elu siin Maa peal.
Ning ma ei õõnesta kõiki meie edusamme.
Seega võtke oma seaduseelnõu vastu, Dick. Ma panen sellele veto.
Suur pettumus on seda kuulda.
Proua president, kas saaksime omaette rääkida?
Küllap teate, et paar kuud tagasi avastas kongresmen Willie Baroni personal,
et teie abikaasal oli Valge Maja töötajaga salasuhe.
Laimav kuulujutt.
Kongresmen Baronil polnud ühtegi tõendit, sest salasuhe ei leidnud aset.
Nii väitis teie abikaasa vande all.
Kui avastaksime, et hr Wilson valetas komiteele,
siis saaks ju teda valevandes süüdistada.
Kuhu sa sellega sihid?
Proua president,
kas peab paika see, et ovaalkabinetis on lindistussüsteem?
Meie allika väitel
on John F. Kennedy poolt paigaldatud lindistussüsteem siiani kasutusel.
Kui lindistussüsteem olekski kasutusel,
kaitseb lindistusi riigipea konfidentsiaalsusõigus.
Vaatame, mida kohus sellest arvab.
Nõuame kohtu kaudu lindistusi, mis tehti siin kabinetis
teie abikaasa tunnistuse nädalal.
Kui üritati mingilgi moel tõtt kinni mätsida,
süüdistatakse teie meest valetunnistuse andmises
ja teid tagandatakse ametist õigusemõistmise takistamise eest.
Sa ei saa seda tõsiselt mõelda.
Kongress pole üle 120 aasta presidenti tagandanud.
See on suur alatus isegi sinu kohta.
No seda on irooniline kuulda naise suust, kes lasi Karl Rove'il ja Lee Atwateril
enda eest musta tööd teha, et ise täiesti puhtaks jääda.
Kõik need robotkõned Bill Clintoni väidetava sohilapse kohta
ja nüüd peate end moraalsemaks?
Kas su jutul on mõte, Dick?
Allkirjastage NASA seaduseelnõu.
See oleks tark tegu.
Sest kui press kuuleks Larry… ebadiskreetsusest,
halveneks teie poliitiline maine praegusest veel rohkem.
Ning ma saaksin hõlpsalt teie veto tühistada.
Ma siiski ei taha seda teha, kui vaja pole.
Aga ärge saage valesti aru,
ma kasutan igat võimalikku vahendit, et seda seadust läbi suruda.
Tore, et tulid.
Su garaaži?
Tahan, et sa vaataksid midagi ja… ütleksid, et ma pole hull.
Issand halasta.
Kosmonautide päästmise ajal avastasin ma, et nende tuumamootor on peaaegu identne
meie varasema versiooniga.
Keegi NASA-st andis selle neile.
Margo?
Tema ainsana pääses kõigele ligi.
Aga… Margo Madison?
Ta on NASA juht.
Ta on 30 aastat venelasi võita üritanud. Miks ta nii teeks? Pole loogiline.
Ei tea. Aga see ei anna mulle rahu, Bill.
Ma justkui olengi hulluks minemas. - Ilmselgelt.
See on nagu Batmani kurikaela baas.
Las ma räägin kõik ära. Kui pead mind siis ikka hulluks,
põletan ma kõik ära.
Ma vajan veel ühte õlut.
Teatan uhkusega, et algab Calypso ehitus. Alus on stardivalmis aastaks 1999.
Erinevalt Phoenixist töötab Calypso plasma tuumasünteesi jõul
ja suudab lennata punase planeedini peaaegu igal ajal,
ka väljaspool tavalisi stardiaknaid. Ning ehitame veel kaks sellist,
millega saame oma jalajälge punasel planeedil kiiresti laiendada.
Järgmise aastakümnega kasvab meie baas mitme kaevandusega,
kosmosejaamaga, kasvuhoonetega, milles kasvatakse saaki,
ning magalatega, mis majutavad tuhandeid koloniste uues…
Peatu nüüd.
Kas pean meelde tuletama,
et meile kukkus just kuradi mägi kaela, hävitades peaaegu kogu meie varustuse?
Kolmest hukkunust rääkimata.
Jah.
Aga kas te Jamestowni mäletate?
Mitte kuubaasi,
vaid esimest alalist Inglise asulat Virginias, mis rajati aastal 1607.
Kas teate, kui palju asustajaid esimesel kolmel aastal hukkus?
80 protsenti.
Haiguste tõttu.
Nälja tõttu.
Karmi ilma tõttu.
Oletame, et algsed asustajad öelnuksid: „See on lihtsalt liiga raske.
Unustame selle uue maailma, kus on lõputult võimalusi,
ning naaseme Inglismaale, sabad jalge vahel.“
Kujutate ette?
Issand, Dicky…
sa ei näe enam üldisemat seisu.
Me leidsime vett.
Sellest piisaks tuhandete inimestega kolooniale.
See ei muuda tõsiasja, et meie aktsiahind kukub kolinal.
Juristid ja justiitsministeerium nuusivad ringi
ning me saime just õnnetuse vastutusraporti,
mille järgi üks meie töötajatest põhjustas kuradi maalihke.
Seega lisaks kõigele muule ähvardavad nüüd meid hiiglaslikud hagid.
Juhatus arutas asja pikalt
ning… meil pole enam sinu optimismi.
Helios laristas miljardeid sellele sinu fantaasiale.
Otsustasime keskenduda taas oma põhiärile, Kuu peal heelium-3 kaevandamisele.
Rohkem Marsi-missioone ei tule.
Ma tean, et stressirohke on.
Mina tean seda kõige paremini.
Kui annate mulle veel veidi aega,
toon meid sellest olukorrast välja.
Ausõna.
Sa ei suutnud ühe ametiaja pükse jalas hoida, Larry?
Ühe ametiaja! - Ma tegin vea,
aga kui Baronil oleks enamat, kasutanuks ta seda. See läheb üle. Pole viga.
Pole viga? Sa valetasid vande all.
Mõistad seda? - Mind meelitati lõksu.
Siililegi selge. Lõks oli. - Sind ei sunnitud ju temaga magama.
Mis on Jeremy Zielke juures nii erilist, et sa oled valmis lööma käega
kõigele, mida ehitasime terve oma elu: meie karjääridele, meie perele?
See oli palju hullem, kui mäletasin.
Mis me teeme, kurat?
Kui nad seda kuulevad, pannakse sind vangi ja mind tagandatakse.
Me ei pea neile lindistust andma.
See on su isiklik vara. Riigipea konfidentsiaalsusõiguse kaitsega.
Ei, nad viiksid asja ülemkohtusse, kus arvatavasti kaotaksime.
Ning see nõrgestaks mind ja igat järgnevat presidenti.
Olgu, siis…
jätame ehk koostöö tegemise mulje. Saadame lindistuste transkriptsioonid,
tsenseerides inkrimineerivad osad riigi julgeolekut puudutavate asjadena.
Seda ei usuks keegi.
Ei.
Hüva, oletame…
Oletame, et lindistusseadmes tekkis rike
ja kõnealune osa on mingil põhjusel lihtsalt tühi.
Ei tea, miks. Me pole lindistustehnikud. - Tahad ära kustutada?
See suurendaks õigusemõistmise takistamise süüdistusi.
Sul on õigus.
Ja mis pärast Jeremy võõrutusravi saab?
Ta sunnitakse tunnistama.
Kas ta annaks su nimel valevande?
Arvatavasti mitte.
Ta oli…
Ta oli suhte lõpetamise pärast üsna pahane.
On üks väljapääs.
Ma annan pressikonverentsi
ja tunnistan kogu maailmale, et mul oli Jeremyga salasuhe.
Ütlen, et sa ei teadnud suhtest ega seda, et ma gei olen.
Et kõik on minu süü.
Reetsin oma kalli naise…
kelle ainus patt oli valelikku liiderdajasse armumine.
Larry, sa ei või seda teha. Sinust saaks… - Mis? Paaria?
Naerualune? Üleriigiline naljanumber?
Olen sellega harjumas.
Ma ei saa seda lubada.
Anna mulle võimalus asju heastada.
Ja nende vesiniku turbopumba vibratsiooniprofiil.
Tööratta laba möödumissagedus on 2165 hertsi.
Täpselt sama, mis meil.
Varjamiseks võinuksid paari hertsi jagu muuta.
Jah, nad justkui meelega jamavad minuga. Ma kahtlustasin Laineyt.
Ta oli kohal kogu tööratta disaini muutmise ajal.
Ja nii välistasin ma sinu süü.
Kahtlustasid mind?
Lahkusid ju NASA-st kiiruga.
On see solvav või meelitav?
Igatahes,
pärast seda välistamise protsessi…
jäi ainsana alles Margo. Seda pidi tema tegema.
Mida sa siis arvad?
Palun ütle, et olen hull.
Sa pole hull.
Peame Margoga rääkima. Uurima välja, miks ta…
Sa pead FBI poole pöörduma, Aleida. - Mida? Ei.
Mitte mingil juhul, kurat. Bill…
sa tead, mida nad mu isaga tegid. - Jah. Arvad, et ma tahan seda?
Ka mina jumaldan Margot,
aga see on tõsine, riigi julgeolekut puudutav värk.
Kes teab, kaugele see ulatub.
Margo on põhimõtteliselt kuradi spioon, Aleida.
Jäta. - On küll.
Vastik on nii öelda, aga see on tõsi.
Sa pead FBI-d teavitama.
Bill, ei.
Hei. On sul hetk aega? - Muidugi.
Olen juhatuse koosolekust saati meie finantsasju uurinud ja…
peame vist tegelikkusega leppima.
Firma ei püsi maksevõimelisena,
Marsil jalajälje suurendamisest rääkimata, kui me ei saa rahasüsti, mida vajame siva.
Sul on vist mingi idee?
Minu arust on parim käik tulu loomiseks ja sellest olukorrast pääsemiseks
Phoenix NASA-le müüa.
Mitte mingil juhul.
Nalja teed?
Pealegi poleks nad huvitatud.
Oleksid küll.
Mis mõttes?
Ma pakkusin vaikselt selle idee välja oma tuttavatele agentuuris.
Reaktsioon oli väga positiivne.
Nende arust… - Sa rääkisid NASA-ga ilma minu loata?
Sinu loata? Ma olen firma peadirektor. - Ütlesid neile, et vajame hädasti raha…
Ma ei öelnud nii. - Aga nad suudavad seda järeldada.
Sa andsid Margo Madisonile laskemoona minu avalikult alandamiseks.
Ma üritan päästa sinu firma, meie firma, maksujõuetuse küüsist.
Me ei vaja kellegi abi. - Numbrid ei valeta.
Ei, aga need ei räägi alati kogu lugu.
Usu veidi, Karen.
Issand, vaata.
Maalihe materdas vist kohtumisradarit.
Ilma selleta… - Ei saa Popeye Phoenixiga põkkuda.
Ehk pole nii hull.
Aita kesta eemaldada.
Kurat… Kurat!
Integreerimiskaart on kutu.
Ja varukaart on Phoenixis.
Sama hästi kui Jupiteril.
Will, kas Sojourneril on kohtumissüsteemi?
Ei. See oli osa algsest disainist,
aga seda ei paigaldatud.
Miks? - Me ei plaaninud millegagi
sel missioonil põkkuda
ja kiirustasime, et teile 1994. aasta stardiks järele jõuda.
Vabaturu konkurents tasus end taas ära.
Jah.
Mida teeme?
Phoenixiga põkkuda ei saa. Järgmise Maa stardiakna magame maha.
Jääme siia lõksu.
Sellist ise teha ei saa?
Peaksime Kiievist juppe tooma.
Kahju, et Helios kohtumissüsteeme vanalt healt USA-lt ei ostnud.
Jah. Ning selleta ei jõua Popeye Phoenixiga põkkumiseks piisavalt lähedale.
Kahju, et me Nõukogude laevalt Kursi seadet kaasa ei võtnud.
Noh, neid on siin Marsi peal juba rohkem olemas.
Jah? - Kus?
Meil on Marsi pinnal viis Kurs Novaja-Aktivnaja seadet.
Need on meie proove võtvad sondid, mille lootsime oma laevaga kätte saada.
Probleem on selles,
et lähim seade on Rõõmuorust üle 1500 km kaugusel.
Hädadeta käiguks kuluks kuu aega.
Kelly Baldwini Phoenixisse viimisega ei saa nii kaua oodata.
Preili Catiche,
Venemaa müüs ju oma kohtumissüsteemi ka teistele riikidele?
Tõsi.
Me müüsime Kursi seadmeid Indiale, Türgile ja Põhja-Koreale.
Bill, kas Helios suudab näha
iga Marsile saadetud Türgi, Põhja-Korea ja India sondi asukohta?
Ikka. Üks hetk.
Kui kaugel on lähim?
See siin on 89 km kaugusel.
483PRK1 RÕÕMUORG
Paistab, et see kuulub Korea Rahvavabariigile.
Nad saatsid selle sondi oma 1994. aasta aknas.
See põkkus Maa-lähedasel orbiidil, küllap tankimiseks.
Sel on siis üsna kindlalt automaatne põkkumissüsteem.
See oleks Kurs-NA.
Või selle kloon.
Võitja on selgunud.
Põhja-Korea oli nõus?
Parem paluda andeks hiljem kui anuda luba praegu.
See on peaaegu kõigi me turvaprotokollidega vastuolus.
Saame vaid ühe kulguri anda.
Kumbki ots on üheksa tundi, tagasi kõndida ei jõuaks.
Kõlab toredalt. Ma lähen.
Kahjuks, Ed, tead sa Heliose süsteeme kõige paremini.
Ole nüüd. - Need peavad töötama, et siit pääseksime.
Ei. Ma ei sea sellega su meeskonda ohtu.
Kurs-NA on uuem disain,
millega Baranov pole tuttav.
Ning Majakovskit on raseduse tõttu siin vaja.
Kulgurid on NASA varustus.
Will tegeleb MSAM-iga, seega valik on üsna selge.
Sina ja mina.
Kuradi uskumatu, et sa seda tegid.
Lihtsalt kuula ta ära.
Palun.
Tänan. - Võta heaks.
Mida sa ka kuulda ei looda, tea, et ma ei hooli FBI-st eriti.
Mina sinu asemel ei hooliks ka.
Bill rääkis, mis su isaga juhtus.
Nii polnud õige.
Kas pole mitte tore?
Mida sa oma sõbrakesele veel rääkisid, Bill?
Ma vaid üritan sind aidata. - Isver. Aitäh.
Ma tean, et sa pole kerges olukorras,
ja mul on tõesti kahju selle pärast, mis su isaga juhtus.
Ausalt öeldes arusaadav, et sa meid ei usalda.
Ning ju see on kokkusattumus, et minuga saadeti rääkima just sind,
kõigist agentidest?
Kindlasti mitte.
Kuule, FBI pole täiuslik.
Aga me sinuga andsime USA heaks tööle hakates sama vande
toetada Ühendriikide konstitutsiooni ja kaitsta seda
kõigi vaenlaste, nii välismaiste kui kohalike eest.
Ja ma tean, et sa hoolid siin juhtunust, muidu poleks sa Billiga rääkinud.
Mind ei huvita, mida kuradit sa räägid.
Ma ei aita teid.
See on sinu valik.
Sa ei pea koostööd tegema, aga me jätkame juurdlusega igal juhul.
Juhtum on avatud. Me selgitame tõe välja.
Ja sind kutsutakse Margo vastu tunnistama.
Kas see on ähvardus? - Ei, fakt.
Olgu siis nii.
Ole nüüd, Aleida. Istu ja kuula…
Ma ei taha sinult enam sõnagi kuulda. Selge?
Sa oled mu jaoks surnud.
Aleida? Aleida!
Mis viga?
Kas oled kombes?
Ma ei tea, mida teha.
Plindris oled?
Mu tütreke.
Ei, papa.
Pole midagi.
Küll leian lahenduse.
Pole viga…
Mu Graciana…
Ära nuta.
Ära nuta, mu arm.
Graciana?
Ei, papa.
Ma olen su tütar Aleida.
Mitte ema.
Ma tean.
Ma tean, mu tütreke.
Kõik saab korda.
LIITIUM
Danielle, kui mitut varuakut me sinu arust vajame?
Me naaseme homme. Lisaraskus vaid aeglustaks meid.
Parem karta kui kahetseda.
Päikeseelemendid võivad rikki minna ja mina ei taha 89 km kõndida. Aga sina?
Rõõmuorg, Phoenix.
Phoenix, Rõõmuorg. - Prioriteetne ülekanne Helioselt.
Puurimisõnnetuse juurdluse raport.
Saadan selle nüüd.
Lõpuks ometi. Sellega läks omajagu aega.
Käes, Phoenix. - Selge, side lõpp
Mis kirjas on?
Hunnik bürokraatlikku kõnepruuki,
aga põhimõtteliselt nimetavad nad seda operaatori veaks.
Millise operaatori?
Nende silmis on süüdi Nick Corrado, sest ta
„ei jälginud korrektselt kesta rõhku
ega talitanud veekogusse tungimisel õigesti“.
Tüüpiline enda naha kaitsmine. - Jah, süüdista surnut.
Siis ei saa nigela seadme eest kohtusse kaevata.
Nagu NSVL-is. - See on täielik jura.
Aga süüdistada Nicki?
Niigi halb, et ta maalihkes hukkus,
aga nüüd üritatakse kogu asi tema kaela ajada? Nii pole õige.
Kuidas nad üldse selle raporti tegid?
Kogu see asi on täielik jura!
Jah? - Kuulsin su Phoenixi müügiplaanist.
Dev rääkis sulle?
Noh, me ei suhtle just hetkel.
Ka mul on NASA-s tuttavaid ja neid huvitab see idee väga.
Ma tean. Tule sisse.
Ma üritasin Devi veenda, aga ta lihtsalt ei kuulanud.
Ta on… muutunud üsna palju sellest saati, kui tutvusime.
MIT-s, eks? - Sissejuhatuses tuumafüüsikasse.
Seal leidsite kahekesi tuumasünteesi lahenduse.
Jah. Tollal tahtis igaüks meeleheitlikult olla see, kes tuumasünteesi lahendab.
Aga keegi ei suutnud reaktsiooni säilitada.
Enne Devi.
Ta leidis viisi, kuidas heelium-3 tuumi kokku tuua
ja reaktsiooni säilitada.
Ning kinkis maailmale odava puhta energia.
Teda töötamas nähes oli selge, et tegu on millegi suursugusega.
Ma polnud temasugust inseneri varem kohanud.
Mis juhtus siis? Miks te alati üksteisel kõris kinni olete?
Põhjus on lihtne.
Mina ainsana ütlen talle „ei“.
Väike sõna, mida keegi kuulda ei taha.
Eriti mitte Dev. - Ei.
Tema enda müüt on ta alla neelanud.
Ja nüüd neelab selle firma ka.
Kui me just ei lase käiku su plaani Phoenixit NASA-le müüa.
Ma juba rääkisin juhatusele.
Nende arust on see geniaalne. - Ja Dev ei kiidaks seda iial heaks.
See pole probleemiks. Otsustasime ta tegevjuhi kohalt eemaldada.
Vabandust, te vallandate Devi?
Talle jääb ikka koht juhatuses, aga vaid nõustamiseks.
Kellega ta asendate?
Sinuga.
Lar?
Tere. Mis kell on?
Veidi pärast üheksat. Kas viin ta voodisse?
Pole vaja, võin ise viia. Tule nüüd, semu. Valmis?
Valmis? Kolm, kaks, üks.
Issake, kui raske sa oled.
Jeerum küll.
Larry?
Homse asjus…
Sa ei pea seda tegema.
Leiame teise viisi.
Me juba rääkisime sellest. Teist viisi pole.
Ma tahan seda teha. Vaja on.
VÄGEVALT PÜÜDSID GENE CERNAN
VALGE MAJA WASHINGTON
Tere kõigile.
Tänan, et nii kähku tulite.
Ma tahan millestki rääkida.
Ma…
Tahan teile kõigile millestki rääkida.
Tere hommikust.
Esiteks tahan ma tänada ameeriklasi nende toe eest viimasel kahel aastal.
Koos saavutasime suuri asju.
Muutsime Ameerika energiasõltumatuks, vähendasime järsult kasvuhoonegaase
ja arendasime uusi tehnoloogiaid,
mis tagavad selle, et USA jääb dominantseks suurriigiks
ka 21. sajandil.
Ning muidugi algas ka meie esimene mehitatud Marsi-missioon.
Ja hiljutisest tragöödiast hoolimata
läheb meie teekond punasele planeedile ajalukku suure saavutusena…
PRESIDENDI PLAANIVÄLINE SÕNAVÕTT
…nagu Lewise ja Clarki ekspeditsioon, Magalhãesi ümbermaailmareis
ning Aleksei Leonovi 1969. aasta juunis Kuul maandumine.
Ent pärast kõike, mida oleme saavutanud,
astun ma täna teie ette,
tunnistamaks üles, et olen teid alt vedanud.
Sest ma valetasin teile.
Ning sellega rikkusin usaldust,
mis on presidendi ja Ameerika rahva vahel hädavajalik.
Ma ei rääkinud teile tõtt
ning ma ei kaitsnud mehi ja naisi, kes vapralt meie relvavägedes teenivad.
Ma ei toetanud osasid meie kõige haavatavamaid kaasmaalasi,
kes on pidanud eelarvamuslikke ja diskrimineerivaid tegusid taluma.
Ning ma ei kaitsnud Will Tyleri õigusi ja väärikust.
Ta on vapper Ameerika kangelane,
kes praegusel hetkel Marsi peal oma riiki teenib.
Ning ma vedasin alt kedagi, kes on mulle väga lähedane,
sest ma ei julgenud vastu hakata ja tõtt rääkida.
Ma kartsin, mida minust arvataks,
ning ma ei usaldanud teie kaastunnet ja arvamust,
Ameerika rahvas.
Ma alahindasin teid.
Ja selle pärast palun tõesti vabandust.
Ma ei saa oma mineviku vigu parandada,
aga saan lõpetada teile valetamise,
siin ja praegu, ning rääkida teile lihtsa tõe.
Ma olen lesbi
ning olen seda sünnist saati olnud.
Reaktsioonid president Wilsoni kõnele on poliitilisel spektril varieerunud.
Kogunetakse igas suurlinnas.
Mõned toetavad riigi esimest homoseksuaalset presidenti,
valjuhäälsed vastased nimetavad teda aga ohtlikuks mõjuks.
Wilsoni valitsus teatas täna presidendi kõne järel,
et ta allkirjastab korralduse,
mis laseb geidel ja lesbidel varjamatult sõjaväes teenida.
Ta teatas ka, et annab Will Tylerile presidendi vabadusmedali
tema erakordse teenistuse eest Marsil
ja vapra hoiaku eest homoseksuaalide õiguste teemal.
Püha perse!
USA-l oligi aeg aru pähe võtta. - Tubli, Ellen.
Ma tahan midagi öelda.
Sa oled vapper mees, Will Tyler.
Mul on au… su sõber olla.
Aitäh, mees.
Olgu, aitab. Hakkame jooma.
Kelly tahaks sellest kuulda. Nägid teda?
Ta on džunglis.
Kel, sul pole aimugi, mida president Wilson just…
Kelly! Kel!
Kel! Hei! Kullake?
Doktor! Tule siia!
Mueller, esmaabipakki! - Jah, sir!
Kelly?
Tema süda lööb liiga kiiresti.
Pea vastu, põnn.
1. kulgur, Rõõmuorg.
1. kulgur, Rõõmuorg. Vastake. - Rõõmuorg, 1. kulgur.
Siin on hädaolukord.
Kelly seisund halvenes.
Mis toimub?
Arsti sõnul on tal preeklampsia. Peate Kursi süsteemiga kähku siia naasma.
Me oleme sondi asukohast vähem kui 15 minuti kaugusel.
Naaseme võimalikult kiiresti.
Selge.
Teie vana Sojuzi laeva moodi.
Korea Rahvavabariik ei pelga disaine laenata.
Peaasi, et sel on Kursi antenn.
Noh, võtame selle ja lahkume.
Danielle?
Mida kuradit?
Ära tulista. Ära tulista!
Tõlkinud Silver Pärnpuu